ભારતીબાપુ કહે છે કે, “જયશ્રીગીરીનું પ્રકરણ બહાર આવ્યા બાદ જૂના અખાડાના વરિષ્ઠ સંતોની હરિદ્વારમાં એક ખાસ બેઠક મળી હતી. આ બેઠકમાં જયશ્રીગીરીને મહામંડલેશ્વરની જે પદવી આપવામાં આવી હતી તે પદ પરથી નિલંબિત કરવામાં આવ્યાં છે અને હવે કોર્ટમાં હાલ આ પ્રકરણ ગયું છે તેમને જો સજા થશે તો અખાડાના નિયમો મુજબ હટાવવામાં આવશે. હું એવું ચોક્કસ માનું છું કે જયશ્રીગીરીના જે વિવાદો બહાર આવ્યા છે તેના છાંટા જૂનાગઢના સાધુ સમાજને ઊડ્યા છે. સાધુસંતોએ સમાજની શ્રદ્ધા ટકી રહે તે રીતે મર્યાદામાં રહીને કામ કરવું જોઈએ.”